ปวดหัวข้างเดียว ลามไปถึงตาแล้วก็ฟันค่ะ มีอาเจียน ท้องเสีย เป็นอาการของอะไรคะ
สวัสดีค่ะ อาการปวดหัวข้างเดียว อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ส่วนอาการอาเจียน ท้องเสียนั้นอาจจะไม่ได้เกี่ยวกับอาการปวดหัวโดยตรง แต่น่าจะเป็นเรื่องทางเดินอาหารติดเชื้อ ซึ่งรักษาตามอาการ ดื่มน้ำมากๆ รับประทานอาหารสุกสะอาด ถ้าเป็นมาก จนอ่อนเพลีย ไข้สูง ควรไปพบแพทย์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์